## OSNOVNA ŠKOLA STJEPANA IVIČEVIĆA,

## MAKARSKA

Ante Starčevića 14

21 300 Makarska

**KLASA: 112-02/22-01/01**

**URBROJ: 2181-322-22-14**

Makarska, 2.11.2022.

Na temelju članka 107. stavka 9. Zakona o odgoju i obrazovanju u osnovnoj i srednjoj školi

(NN br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20)

i članaka 14.–19. *Pravilnika o postupku zapošljavanja te procjeni i vrednovanju kandidata za zapošljavanje u OŠ S. Ivičevića, Makarska*, te *Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje u OŠ S. Ivičevića, Makarska,* Povjerenstvo za procjenu i vrednovanje kandidata za zapošljavanje upućuje:

**POZIV NA TESTIRANJE**

**Sljedeći kandidati** koji su podnijeli pravodobnu i potpunu prijavu na natječaj te ispunjavaju formalne uvjete natječaja, objavljenog 18.10.2022. godine na web stranicama i oglasnim pločama Osnovne škole Stjepana Ivičevića, Makarska i Hrvatskog zavoda za zapošljavanje,

*za zapošljavanje na radnom mjestu učitelja/ice razredne nastave u produženom boravku,*

*na neodređeno puno radno vrijeme (zapošljavanje na teret Osnivača)*

**pozivaju se na praktično testiranje (ogledni nastavni sat)** koje će se održati u Osnovnoj školi Stjepana Ivičevića, Makarska, na adresi: Ante Starčevića 14, 21300 Makarska,

**dana 9.11.2022. (srijeda)**, u prostorijama Škole (na ulazu u školu biti ćete informirani o prostoriji u kojoj će se održavati testiranje), **prema sljedećem rasporedu:**

|  |  |
| --- | --- |
| 1. | Petričević Nikolina: 08:30-08:45 h |
| 2. | Antunović Matea: 08:50-09:05 h |
| 3. | Divković Kristina: 09:10-09:25 h |
| 4. | Maršić Mariana: 09:30-09:45 h |
| 5. | Franić Paula: 09:50-10:05 h |
| 6. | Biočić Ines: 10:10-10:25 h |
| 7. | Jović Srzić Lea: 10:30-10:45 h |

Ako kandidat/kinja ne pristupi testiranju u navedenom vremenu ili pristupi nakon vremena određenog za početak testiranja, više se ne smatra kandidatom u postupku.

**Pravila testiranja:**

Sukladno odredbama Pravilnika temeljem članka 14. stavka 5., Povjerenstvo je odlučilo da će se provesti praktična provjera na način da će kandidati održati ogledni nastavni sat pred Povjerenstvom**.**

Praktična provjera kandidata obavit će se na način da svaki kandidat odradi ogledni nastavni sat **u trajanju od 15 minuta.**

- nastavni predmet: **matematika, 1. razred osnovne škole,**

- nastavni sat: **„Brojevi do 5“ (uvježbavanje i ponavljanje),**

- nastavna literatura za pripremu oglednog sata:

1. *Moj sretni broj 1*- udžbenik matematike u prvom razredu osnovne škole, stranice 38.-47.

(S.J.Rogić, D. Miklec, G.Prtajin, izdavač Školska Knjiga),

2. *Moj sretni broj 1*- radna bilježnica za matematiku u prvom razredu osnovne škole, stranica 29. (S.J.Rogić, D. Miklec, G.Prtajin, izdavač Školska Knjiga),

**Kandidat je dužan donijeti pripremu oglednog nastavnog sata u pisanom obliku u tri primjerka te ju predati Povjerenstvu netom prije izvođenja oglednog sata.**

Kandidat je obvezan pristupiti testiranju te je dužan ponijeti sa sobom osobnu iskaznicu ili drugu identifikacijsku ispravu na temelju koje se utvrđuje identitet kandidata prije testiranja.

Ako kandidat ne dokaže identitet neće moći pristupiti testiranju.

Nakon utvrđivanja identiteta kandidata Povjerenstvo će pristupiti provođenju testiranja s kandidatom.

Povjerenstvo će posebno vrednovati pripremu oglednog nastavnog sata u pisanom obliku,

stručno-pedagoške i metodičke kompetencije te komunikacijsko-prezentacijske vještine kandidata.

Nakon provedenog testiranja Povjerenstvo za kandidate utvrđuje ukupan broju bodova ostvarenih na testiranju. Odluku o kandidatu za kojeg se traži prethodna suglasnost Školskog odbora za zasnivanje radnog odnosa donosi Ravnateljica Škole na temelju rang - liste kandidata odnosno temeljem ukupnog broja bodova kandidata.

Kandidati će o rezultatima natječaja biti izvješteni sukladno članku 23. st. 4. *Pravilnika o postupku zapošljavanja te procjeni i vrednovanju kandidata za zapošljavanje u OŠ S. Ivičevića, Makarska*,

te odredbama *Pravilnika o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje u OŠ S. Ivičevića, Makarska*.

**Povjerenstvo za procjenu i vrednovanje kandidata za zapošljavanje**